Born to Win (album)

Ang Born to Win ay ang debut studio album ng Filipino girl group na Bini. Ito ay inilabas ng record label na ABS-CBN Star Music noong Oktubre 14, 2021. Ang album na ito ay naglalaman ng mga 12 kanta, kasama ang "Golden Arrow" bilang carrier single nito, limang iba pang mga bagong kanta na "B HU U R" na na-feature na mangangawit na si Kritiko, "Na Na Na", "Kinikilig", "8" at "Here With You", apat na pandaigdigang bersyon ng kanilang debut single ng grupo sa wikang Indones, Hapones, Espanyol at Tailandes, kasama ang kanilang mga trademark na kanta na "<i>Born to Win</i>" at "<i>Kapit Lang</i>". Ipinagdiriwang ng lyrical content ng album na ito ang pag-ibig, pagiging positibo at pagbibigay-kapangyarihan.

Nag-debut ang album  na ito at tumuktok sa ikaunang pwesto sa iTunes Albums Chart sa Pilipinas. Nakatsart din ito sa mga bansang Taylandiya at Hong Kong.

 Sanligan at pagpapalabas 
Ito ay sa panahon ng opisyal na pasinaya ng grupo noong Hunyo 11, 2021, isang araw bago ang Araw ng Kalayaan sa Pilipinas nang gumawa ng pahayag ang pinuno ng ABS-CBN Entertainment na si Laurenti Dyogi sa mga paparating na proyekto ng grupo at ng kapatid nitong grupong BGYO sa kanilang mga full-length na album, merchandise at ang "One Dream: The BINI x BGYO Concert". Noong Setyembre 28, 2021, inanunsyo ng opisyal na account ng hatirang pangmadla ng grupo ang mga talaorasan (iskedyul) at ang paglabas ng kanilang debut album. Ang tracklist ng album na ito ay inihayag noong Oktubre 3, 2021 at ang audio sampler noong Oktubre 12, 2021.

Noong Oktubre ng taong 2024, ang album na ito ay umabot na sa mahigit 100 milyong streams sa Spotify. Noong ika-31 ng Oktubre ng parehong taon ay inanunsyo ng Backspacer Records na ang Born to Win, kasama ang iba pang album ng Bini, ang Feel Good, at ang debut extended play na Talaarawan, ay ipapalabas bilang mga <i>vinyl record</i> sa Disyembre ng taong 2024 bilang bahagi ng kanilang pakikipagtulungan sa record label na ABS-CBN Star Music.

 Komposisyon 
Umaasa kami na sila(ng) [mga tagapakinig] ay maging inspirasyon sa pakikinig sa mga kanta ng BINI. Umaasa kami na maramdaman rin nila [mga tagapakinig] ang kanilang paglalakbay at hindi lamang marinig o makita ang kanilang paglalakbay [sa buhay]. — Lian Kyla, songwriter—"Kapit Lang" and "Here With You", Bandwagon Asia 

 Mga single 
Ang Born to Win ay may mga tatlong single. Ang debut single, "Born to Win", ay inilabas noong Hunyo ng taong 2021. Ang music video ng "Born to Win" ay nakatanggap ng mas higit pa sa 200 libong views sa YouTube sa unang 24 na oras ng paglabas nito, na ginagawa itong pinakamabilis sa mga debut music video ng anumang grupo sa genre ng P-pop. Isang buwan ang nakalipas noong Hulyo ng parehong taon, isang maxi single ng kantang "Born to Win" ang inilabas na nagtatampok ng mga bersyong <i>instrumental</i>, Latin, EDM, <i>string quartet</i> at <i>acapella</i>. Noong Setyembre ng 2021 ay pinatugtog ang kanta sa preliminary competition at ginanap sa koronasyon ng Miss Universe Philippines 2021. Ang kanilang kantang "Kapit Lang" ay inilabas noong parehong buwan na iyon bilang ikatlong single ng grupo at inilabas bilang ikaanim na single ng album. Ang kantang "Golden Arrow" ay inilabas noong Oktubre ng taong 2021 bilang pangalawang single at key track ng album.

 Listahan ng mga kanta sa album 
Ang lahat ng mga kredito ng kanta ay inangkop mula sa sampler ng album na inilabas ng label ng Bini na ABS-CBN Star Music sa YouTube, maliban kung iba ang nabanggit.

Mga kanta at durasyon:

 "Born to Win" (2:53)
 "Golden Arrow" (3:47)
 "B HU U R (kasama ang Kritiko)" (3:31)
 "Na Na Na" (4:11)
 "Kinikilig" (3:35)
 "Kapit Lang" (2:49)
 "8 (Walo)" (3:46)
 "Here With You" (3;32)
 "Born to Win - Bersiyong Indones" (2:53)
 "Born to Win - Bersiyong Hapones" (2:53)
 "Born to Win - Bersiyong Tailandes" (2:53)
 "Born to Win - Bersiyong Espanyol" (2:53)

Kabuoang durasyon: 39:41 (39 na minuto at 41 segundo)

 Mga karangalan at nominasyon 
+Seremonya ng parangal taon Kategorya Nominadong trabaho Resulta  Awit Awards 2022 Best Music Video "Born to Win"|   Best Performance by a New Group Recording Artist|  People's Voice Favorite Song "Na Na Na"|  RAWR Awards 2021 Song of the Year "Born to Win"|   Wish Music Awards 2021 Wish Pop Song of the Year "Born to Win"|   2022 Wish Pop Song of the Year "Golden Arrow"|   TikTok Awards Philippines 2023 Song of the Year "Na Na Na"|  

 Kasaysayan ng paglabas 
Bansa Petsa Format Label Various Oktubre 14, 2021 Digital na pag-download Star Music

 Mga sanggunian 

Kategorya:Mga album ng Star Music
Kategorya:Mga album ng Bini
Kategorya:Mga debut album mula sa taong 2021